
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 220 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 218 

Οργανισμός των Εθνικών Χιονοδρομικών Κέντρων 
Σελίου και Βασιλίτσας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 30Α παρ. 2 του ν. 2725/1999 «Ερασιτε¬ 
χνικός και επαγγελματικός αθλητισμός και άλλες διατά¬ 
ξεις» (ΦΕΚ Α' 121), που προστέθηκε με το άρθρο 75 παρ. 
1 του ν. 3057/2002 «Τροποποίηση και συμπλήρωση του 
ν. 2725/1999, ρύθμιση θεμάτων Υπουργείου Πολιτισμού 
και άλλες διατάξεις» (ΦΕΚ Α' 239). 

β) Του άρθρου 20 του ν. 2503/1997 «Διοίκηση, οργά¬ 
νωση στελέχωση της Περιφέρειας και άλλες διατάξεις» 
(ΦΕΚ Α' 107). 

γ) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα», που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

2. Την υπ’ αριθμ. ΔΙΔΚ/Φ.1/2/6139/23.3.2004 κοινή από¬ 
φαση του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης «Ανάθεση 
αρμοδιοτήτων στους Υφυπουργούς Εσωτερικών Δημό¬ 
σιας Διοίκησης και Αποκέντρωσης» (ΦΕΚ Β' 527). 

3. Την υπ’ αριθμ. 379300/ΔΙΌΕ 1264/14.10.2005 κοινή 
απόφαση του Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών» (ΦΕΚ 
1432/Β/2005). 

4. Την υπ’ αριθμ. 509/8.3.2006 απόφαση του Πρωθυ¬ 
πουργού και Υπουργού Πολιτισμού «Περί ανάθεσης 
αρμοδιοτήτων στον Υφυπουργό Πολιτισμού» (ΦΕΚ Β' 
282). 

5. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του Κρατικού Προϋπο¬ 
λογισμού αλλά του Ειδικού Λογαριασμού (ν. 2843/2000, 
ΦΕΚ Α' 219), που συστάθηκε στην Τράπεζα της Ελλάδος 
μετά τη μετοχοποίηση του Ο.Π.Α.Π. σύμφωνα με την υπ’ 
αριθμ. 2/1561/Α0024/10.1.2001 απόφαση του Υφυπουργού 
Οικονομικών και την υπ’ αριθμ. 28055/31.5.2001 (ΦΕΚ Α' 
709), κοινή απόφαση του Υπουργού Πολιτισμού και του 
Υφυπουργού Οικονομικών περί διαθέσεως του ποσού 
και λειτουργίας του ειδικού αυτού λογαριασμού. 

6. Την υπ’ αριθμ. 169/2006 Γνωμοδότηση του Συμβουλί¬ 
ου της Επικράτειας, μετά από πρόταση των Υπουργών 


13 Οκτωβρίου 2006 
Εσωτερικών, Δημόσιας Διοίκησης και Αποκέντρωσης, 
Οικονομίας και Οικονομικών και Πολιτισμού, αποφα¬ 
σίζουμε: 

Άρθρο 1 

Χαρακτήρας - Επωνυμία - Έδρα - Εποπτεία 

Τα Αθλητικά Κέντρα με την επωνυμία: α) «Εθνικό Χιο¬ 
νοδρομικό Κέντρο Σελίου (Ε.Χ.Κ. Σελίου)», που ιδρύθηκε 
με το β.δ. 57/1972 (ΦΕΚ Α' 19) και εδρεύει στο Δήμο Βέ¬ 
ροιας του Νομού Ημαθίας και β) «Εθνικό Χιονοδρομικό 
Κέντρο Βασιλίτσας (Ε.Χ.Κ. Βασιλίτσας)», που ιδρύθηκε 
με το π.δ. 19/1991 (ΦΕΚ Α' 7) και εδρεύει στο Δήμο Γρε- 
βενών του Νομού Γρεβενών, αποτελούν νομικά πρόσωπα 
δημοσίου δικαίου (Ν.Π.Δ.Δ.) και υπάγονται στην εποπτεία 
της Γ ενικής Γ ραμματείας Αθλητισμού του Υπουργείου 
Πολιτισμού, σύμφωνα με το άρθρο 14 του ν. 2880/2001 
(ΦΕΚ Α' 9). 

Άρθρο 2 

Αποστολή των Ε.Χ.Κ. 

1. Αποστολή των Εθνικών Χιονοδρομικών Κέντρων 
(Ε.Χ.Κ.) Σελίου και Βασιλίτσας είναι: 

α) Η καλλιέργεια, η προαγωγή και η διάδοση του αθλη¬ 
τικού πνεύματος, της ομαδικότητας και της ευγενούς 
άμιλλας. 

β) Η ανάπτυξη και η υποστήριξη του Σωματειακού 
Αθλητισμού και του Μαζικού Αθλητισμού (πανεπιστη¬ 
μιακού, σχολικού, εργασιακού κ,λπ.), καθώς και η εξα¬ 
σφάλιση της δυνατότητας των ενδιαφερομένων πολιτών 
να συμμετέχουν σε αθλητικές δραστηριότητες στους 
χώρους χιονοδρομιών. 

γ) Η αναβάθμιση του αθλητικού και του πολιτιστικού 
επιπέδου του κοινωνικού συνόλου. 

2. Ειδικότερα, τα ως άνω Εθνικά Χιονοδρομικά Κέντρα 
(Ε.Χ.Κ.) για την επίτευξη της αποστολής τους προβαί¬ 
νουν: 

α) Στον προγραμματισμό, την οργάνωση και την υπο¬ 
στήριξη αθλητικών, πολιτιστικών, εκπαιδευτικών, ψυχα¬ 
γωγικών, επιστημονικών και συνεδριακών εκδηλώσεων 
και εκθέσεων, διεθνούς, εθνικού, περιφερειακού, νομαρ¬ 
χιακού και δημοτικού επιπέδου. 

β) Στην υποστήριξη αθλητικών και εν γένει πολιτιστι¬ 
κών δραστηριοτήτων και εκδηλώσεων των φορέων το¬ 
πικού χαρακτήρα, καθώς και των ατόμων με αναπηρίες 
(ΑμεΑ), στους χώρους λειτουργίας τους. 

γ) Στον εξοπλισμό των εγκαταστάσεών τους με τα 
κατάλληλα μέσα και όργανα. 

δ) Στη συντήρηση όλων των εγκαταστάσεων, των υλι¬ 
κών μέσων και των χώρων που διαθέτουν, καθώς και 
στην αποτελεσματική χρήση και αξιοποίηση αυτών. 

ε) Στη διαρκή βελτίωση των παρεχομένων προς το 
κοινό υπηρεσιών. 

στ) Στον προγραμματισμό και στην εκτέλεση έργων 
υποδομής αθλητισμού στο χώρο ευθύνης τους. 

Άρθρο 3 

Όργανα Διοίκησης 

1. Κάθε ένα από τα ως άνω Εθνικά Χιονοδρομικά Κέ¬ 
ντρα (Ε.Χ.Κ.), διοικείται από την Επιτροπή Διοίκησης 
(Ε.Δ.), η οποία απαρτίζεται από επτά μέλη, τα οποία 
ορίζονται για θητεία δύο ετών, με απόφαση του αρμό¬ 
διου για τον Αθλητισμό Υπουργού ή Υφυπουργού. 

Μεταξύ των μελών αυτών περιλαμβάνονται, εφόσον 
είναι δυνατόν, ένας καθηγητής φυσικής αγωγής, ένας για¬ 
τρός και ένας επιστήμονας, τεχνολογικής κατεύθυνσης. 

Με την ίδια απόφαση ορίζονται, μεταξύ των μελών της 
Επιτροπής, ο Πρόεδρος, ο Αντιπρόεδρος, ο Γραμματέας, 
ο Έφορος και ο Ταμίας αυτής. 

Με όμοια απόφαση είναι δυνατόν να αντικαθίστανται 
τα μέλη της Επιτροπής, πριν από τη λήξη της θητείας 
τους. 

2. Η Επιτροπή Διοίκησης ασκεί όλες τις αρμοδιότητες 
που προβλέπονται από τις κείμενες γενικές διατάξεις 
για τα όργανα διοίκησης των Ν.Π.Δ.Δ., καθώς και από 
τις ειδικές διατάξεις για τα Εθνικά Γυμναστήρια και 
ειδικότερα όσες αναφέρονται σε θέματα διοίκησης 
και διαχείρισης των Εθνικών Χιονοδρομικών Κέντρων 
(Ε.Χ.Κ.), ιδίως δε είναι αρμόδια για: 

α) τη συντήρηση όλων των εγκαταστάσεων και των 
μέσων που διαθέτει το Εθνικό Χιονοδρομικό Κέντρο 
(Ε.Χ.Κ.), την ασφαλή, αποτελεσματική και αποδοτική 
λειτουργία του, τον εφοδιασμό του με τον αναγκαίο 
εξοπλισμό και τα κατάλληλα μέσα και όργανα, καθώς 
και τη συγκρότηση των κάθε είδους επιτροπών διαγω¬ 
νισμού για τις ανάγκες λειτουργίας του. 

β) τον προγραμματισμό και την οργάνωση αθλητικών, 
ψυχαγωγικών και πολιτιστικών εκδηλώσεων που συμ¬ 
βάλλουν στην επίτευξη της αποστολής του. 

3. Η Επιτροπή Διοίκησης, με αποφάσεις της, καθορίζει, 
σύμφωνα με τις κείμενες διατάξεις, το χρόνο και τον 
τρόπο λειτουργίας και χρήσης του Εθνικού Χιονοδρομι¬ 
κού Κέντρου (Ε.Χ.Κ.), καθώς και το αντίτιμο της χρήσης 
των εγκαταστάσεων και των αθλητικών οργάνων αυτού, 
το οποίο πρέπει να είναι εύλογο και αντίστοιχο προς 
τις προσφερόμενες υπηρεσίες. 

4. Η Επιτροπή Διοίκησης, με απόφασή της, έχει το 
δικαίωμα να απαγορεύει την είσοδο και τη χρήση των 
εγκαταστάσεων και των αθλητικών οργάνων σε άτομα 
ή ομάδες ατόμων, λόγω ανάρμοστης συμπεριφοράς και 
μη συμμόρφωσης με τον κανονισμό λειτουργίας του 
Εθνικού Χιονοδρομικού Κέντρου (Ε.Χ.Κ.). 

5. Μετά από ένορκη διοικητική εξέταση (Ε.Δ.Ε.), η 
Επιτροπή Διοίκησης καταλογίζει κάθε βλάβη, φθορά 
ή απώλεια στις εγκαταστάσεις, τα μέσα και υλικά του 
Εθνικού Χιονοδρομικού Κέντρου (Ε.Χ.Κ.), σε βάρος των 
υπαιτίων προσώπων και των υπεύθυνων σωματείων ή 
φορέων, οι οποίοι είναι υπόχρεοι σε άμεση και πλήρη 
αποκατάσταση της ζημιάς αυτής. Τα ποσά που καταλο¬ 
γίζονται, εισπράττονται σύμφωνα με τις διατάξεις του 
Κώδικα Είσπραξης Δημοσίων Εσόδων (Κ.Ε.Δ.Ε.), όπως 


κάθε φορά ισχύει. Οι εργαζόμενοι ή οι διαχειριστές 
του Εθνικού Χιονοδρομικού Κέντρου (Ε.Χ.Κ.) δεν φέρουν 
ευθύνη για τη φθορά του αθλητικού υλικού που δίδεται 
για χρήση στους αθλούμενους. 

Άρθρο 4 

Λειτουργία της Επιτροπής Διοίκησης 

1. Η Επιτροπή Διοίκησης (Ε.Δ.), διοικεί και διαχειρίζεται 
το Εθνικό Χιονοδρομικό Κέντρο (Ε.Χ.Κ.), σύμφωνα με 
τις διατάξεις που διέπουν τα Ν.Π.Δ.Δ., τις κατευθύνσεις 
της Γενικής Γραμματείας Αθλητισμού και τις αποφά¬ 
σεις της, που λαμβάνονται στις τακτικές ή έκτακτες 
συνεδριάσεις της. 

2. Οι συνεδριάσεις της Ε.Δ. πραγματοποιούνται ως 
εξής: 

α) Οι τακτικές συνεδριάσεις πραγματοποιούνται 
τουλάχιστον κάθε δεκαπέντε (15) ημέρες, ύστερα από 
πρόσκληση του Προέδρου, που κοινοποιείται στα μέλη, 
με φροντίδα του Προϊσταμένου της Διεύθυνσης του 
Ε.Χ.Κ., τουλάχιστον σαράντα οκτώ (48) ώρες πριν τη 
συνεδρίαση. 

β) Έκτακτες συνεδριάσεις πραγματοποιούνται κάθε 
φορά που κρίνεται σκόπιμο από τον Πρόεδρο ή υποβλη¬ 
θεί εγγράφως αίτημα από τον Προϊστάμενο της Διεύ¬ 
θυνσης του Ε.Χ.Κ. ή από το 1/3, τουλάχιστον, των μελών 
της Επιτροπής Διοίκησης, για θέματα καθορισμένα. 

3. Στην πρόσκληση για τακτική ή έκτακτη συνεδρί¬ 
αση αναγράφεται ο τόπος, ο χρόνος και τα θέματα 
συζήτησης. 

4. Η Επιτροπή Διοίκησης αποφασίζει με απόλυτη 
πλειοψηφία, σε περίπτωση δε ισοψηφίας, υπερισχύει 
η ψήφος του Προέδρου ή του Αντιπροέδρου (απόντος 
του Προέδρου). Η ψηφοφορία είναι φανερή, εκτός εάν 
ορίζεται διαφορετικά από το νόμο. 

5. Ο Γ ραμματέας της Ε.Δ. τηρεί τα πρακτικά της συ¬ 
νεδρίασης και εντός τριών (3) ημερών συντάσσει το 
πρακτικό και το καταχωρεί στο ειδικό βιβλίο πρακτικών, 
το οποίο επικυρώνεται από τον Πρόεδρο. 

6. Οι αποφάσεις της Ε.Δ. είναι εκτελεστές, μετά την 
καθαρογραφή και επικύρωση των πρακτικών και σε εξαι¬ 
ρετικές περιπτώσεις αμέσως μετά τη συνεδρίαση, και τη 
μονογραφή των πρακτικών από τα παρόντα μέλη. 

7. Οι αποφάσεις της Ε.Δ., εκτελούνται με ευθύνη και 
φροντίδα του Προϊσταμένου της Διεύθυνσης του Εθνι¬ 
κού Χιονοδρομικού Κέντρου (Ε.Χ.Κ.), ή του νόμιμου ανα¬ 
πληρωτή του. 

8. Εάν μέλος της Ε.Δ. απουσιάζει αδικαιολόγητα σε 
τρεις (3) συνεχείς τακτικές συνεδριάσεις, ή σε τέσσερις 
(4) συνεδριάσεις, εντός χρονικού διαστήματος τριών (3) 
μηνών, η Επιτροπή Διοίκησης υποχρεούται να εισηγηθεί 
αρμοδίως την αντικατάστασή του, για λόγους εύρυθμης 
λειτουργίας του Εθνικού Χιονοδρομικού Κέντρου. 

Για τα λοιπά θέματα λειτουργίας της Επιτροπής Δι¬ 
οίκησης εφαρμόζονται οι διατάξεις των άρθρων 13 έως 
15 του ν. 2690/1999 «Κύρωση του Κώδικα Διοικητικής 
Διαδικασίας και άλλες διατάξεις» (Α' 45), όπως κάθε 
φορά ισχύουν. 

Άρθρο 5 

Αρμοδιότητες των μελών της Επιτροπής Διοίκησης 

Οι αρμοδιότητες του Προέδρου και των μελών της 
Επιτροπής Διοίκησης καθορίζονται ως εξής: 

1. Αρμοδιότητες του Προέδρου της Ε.Δ. 

α) Εποπτεύει τις υπηρεσίες του Εθνικού Χιονοδρομι¬ 
κού Κέντρου (Ε.Χ.Κ.) και ασκεί όλες τις αρμοδιότητες 
που αναφέρονται σε θέματα διοίκησης και διαχείρι¬ 
σης της περιουσίας του, σύμφωνα με τις ισχύουσες 
διατάξεις και τις εξουσιοδοτήσεις που του παρέχει η 
Επιτροπή Διοίκησης. 

β) Συγκαλεί και διευθύνει τις τακτικές και έκτακτες 
συνεδριάσεις της Επιτροπής Διοίκησης, με την επιφύ¬ 
λαξη της παρ. 3 του άρθρου 4 του παρόντος. 

γ) Καταρτίζει, σε συνεργασία με τον Γραμματέα της 
Ε.Δ., την ημερήσια διάταξη κάθε συνεδρίασης. 

δ) Εποπτεύει την εκτέλεση των αποφάσεων της Επι¬ 
τροπής Διοίκησης. 

ε) Υπογράφει, μαζί με τον Ταμία και τον Προϊστάμενο 
του Τμήματος Διοικητικού - Οικονομικού, όλα τα απο¬ 
δεικτικά εισπράξεων και όλα τα χρηματικά εντάλματα, 
που αφορούν στις δαπάνες του Εθνικού Χιονοδρομικού 
Κέντρου (Ε.Χ.Κ.). 

στ) Υπογράφει, μαζί με το Γ ραμματέα, τα έγγραφα 
που απευθύνονται στις διάφορες υπηρεσίες και αφο¬ 
ρούν σε θέματα της Επιτροπής Διοίκησης και εγκρίνει 
την άδεια απουσίας του Προϊσταμένου Διεύθυνσης του 
Ε.Χ.Κ.. 

ζ) Συντάσσει, μαζί με το Γραμματέα, τον Ταμία της 
Ε.Δ. και τον Προϊστάμενο του Τμήματος Διοικητικού- 
Οικονομικού του Ε.Χ.Κ., τα σχέδια του ετήσιου Προϋ¬ 
πολογισμού και Απολογισμού και τα υποβάλλει στην 
Επιτροπή Διοίκησης για έγκριση. 

η) Εκπροσωπεί το Εθνικό Χιονοδρομικό Κέντρο (Ε.Χ.Κ.), 
ενώπιον κάθε δικαστικής, διοικητικής, ή άλλης αρχής, 
νομικού ή φυσικού προσώπου. 

2. Αρμοδιότητες του Αντιπροέδρου της Ε.Δ. 

Ο Αντιπρόεδρος της Επιτροπής Διοίκησης του Εθνι¬ 
κού Χιονοδρομικού Κέντρου (Ε.Χ.Κ.), αναπληρώνει τον 
Πρόεδρο, κάθε φορά που απουσιάζει ή κωλύεται, σε όλα 
τα καθήκοντα και τις αρμοδιότητές του. 

3. Αρμοδιότητες του Γ ραμματέα της Ε.Δ. 

α) Θέτει έγκαιρα υπόψη του Προέδρου της Επιτροπής 
Διοίκησης τα προς συζήτηση θέματα και με εντολή του 
καταρτίζεται η ημερήσια διάταξη κάθε συνεδρίασης 
της Επιτροπής. 

β) Φροντίζει για την έγκαιρη αποστολή στα μέλη της 
Επιτροπής Διοίκησης των προσκλήσεων τακτικής και 
έκτακτης συνεδρίασης. 

γ) Ευθύνεται για την τήρηση των πρακτικών στο βιβλίο 
πρακτικών και για την υπογραφή τους από τον Πρόεδρο 
και τα μέλη της Επιτροπής Διοίκησης. 

δ) Συνυπογράφει με τον Πρόεδρο την εξερχόμενη 
αλληλογραφία για θέματα αρμοδιότητας της Επιτροπής 
Διοίκησης και μεριμνά για την διεκπεραίωσή της. 

ε) Συνυπογράφει τα σχέδια του ετήσιου προϋπολογι¬ 
σμού και απολογισμού, τα αποδεικτικά εισπράξεων και 
τα χρηματικά εντάλματα, που αφορούν στις δαπάνες 
του Εθνικού Χιονοδρομικού Κέντρου (Ε.Χ.Κ.). 

Τον Γ ραμματέα όταν απουσιάζει, αναπληρώνει μέλος 
της Επιτροπής Διοίκησης, που ορίζεται με απόφασή 
της. Σε περίπτωση απουσίας του από συνεδρίαση της 
Επιτροπής, τα πρακτικά τηρεί άλλο μέλος που, κατά τη 
συγκεκριμένη συνεδρίαση, ορίζεται από τον Πρόεδρο 
αυτής. 

4. Αρμοδιότητες του Ταμία της Ε.Δ. 

α) Συνυπογράφει τα αποδεικτικά εισπράξεων και τα 


χρηματικά εντάλματα που αφορούν το Εθνικό Χιονο¬ 
δρομικό Κέντρο (Ε.Χ.Κ.). 

β) Είναι υπεύθυνος για την έγκαιρη είσπραξη των εσό¬ 
δων του Ε.Χ.Κ. και την ορθή, πλήρη και έγκαιρη τήρηση 
των προβλεπομένων εκάστοτε λογιστικών βιβλίων. 

γ) Συνυπογράφει τον ετήσιο Προϋπολογισμό και τον 
Απολογισμό του Ε.Χ.Κ.. 

δ) Μεριμνά για την εξόφληση των χρηματικών ενταλ¬ 
μάτων του Ε.Χ.Κ. και την κατάθεση σε Πιστωτικό Ίδρυ¬ 
μα των χρημάτων που εισπράττονται για λογαριασμό 
του. 

ε) Συνυπογράφει, με τον Πρόεδρο και τον Προϊστάμε¬ 
νο του Τμήματος Διοικητικού-Οικονομικού, τις επιταγές 
και κάθε άλλο έγγραφο για ανάληψη χρημάτων από 
πιστωτικά ιδρύματα. 

στ) Εποπτεύει τη σωστή λειτουργία των οικονομικών 
του Ε.Χ.Κ.. 

Με απόφαση της Επιτροπής Διοίκησης, ορίζεται το 
μέλος που αντικαθιστά τον Ταμία, κατά τις ημέρες 
απουσίας του. 

5. Αρμοδιότητες του Εφόρου της Ε.Δ. 

α) Εποπτεύει και μεριμνά για τη σωστή, αποδοτική 
και εύρυθμη λειτουργία των αθλητικών εγκαταστάσεων 
και την υλοποίηση του Αθλητικού, Πολιτιστικού και Ψυ¬ 
χαγωγικού Προγράμματος του Εθνικού Χιονοδρομικού 
Κέντρου (Ε.Χ.Κ.). 

β) Επιμελείται τη συντήρηση και βελτίωση των εγκα¬ 
ταστάσεων, των μέσων και της εν γένει υλικοτεχνικής 
υποδομής του Ε.Χ.Κ., καθώς και την αντικατάσταση του 
ακατάλληλου εξοπλισμού. 

γ) Εκτελεί τα καθήκοντα του Αντιπροέδρου, όταν 
απουσιάζει ή κωλύεται, με την επιφύλαξη της παρ. 3 
του άρθρου 4. 

Άρθρο 6 

Διάρθρωση των Υπηρεσιών του Ε.Χ.Κ. 

Οι υπηρεσίες καθενός από τα Εθνικά Χιονοδρομικά 
Κέντρα Σελίου και Βασιλίτσας αποτελούν Διεύθυνση, 
με τον τίτλο Διεύθυνση Υποστήριξης Αθλητισμού. Κάθε 
μια από τις διευθύνσεις αυτές συγκροτείται από τα 
εξής τμήματα: 

α) Τμήμα Αθλητικών και Πολιτιστικών Δραστηριοτή¬ 
των 

β) Τμήμα Τεχνικών Υπηρεσιών 

γ) Τμήμα Διοικητικού - Οικονομικού. 

Άρθρο 7 

Αρμοδιότητες οργανικών μονάδων 

1. Η Διεύθυνση Υποστήριξης Αθλητισμού είναι αρμόδια: 
α) για τον προγραμματισμό και την οργάνωση αθλητι¬ 
κών δραστηριοτήτων και εκδηλώσεων, β) για την εύρυθ¬ 
μη λειτουργία και συντήρηση των χώρων του Εθνικού 
Χιονοδρομικού Κέντρου (Ε.Χ.Κ.), γ) για τη διοίκηση των 
υπηρεσιών και του προσωπικού του Ε.Χ.Κ. και δ) για 
την διαχείριση των οικονομικών πόρων και των υλικών 
μέσων του Ε.Χ.Κ.. 

2. Οι αρμοδιότητες των Τμημάτων της Διεύθυνσης 
Υποστήριξης Αθλητισμού είναι οι εξής: 

α) Τμήμα Αθλητικών και Πολιτιστικών Δραστηριοτή¬ 
των 

αα) Η οργάνωση, προετοιμασία και διεξαγωγή όλων 
των αθλημάτων, η κατάρτιση σχετικών προγραμμάτων 
εκμάθησης αυτών, με την χρησιμοποίηση των αθλητικών 

οργάνων και εγκαταστάσεων του Εθνικού Χιονοδρομι¬ 
κού Κέντρου (Ε.Χ.Κ.) και η ευθύνη της ορθής διαχείρισης 
και φύλαξης αυτών, κατά τη διάρκεια των αθλητικών 
δραστηριοτήτων ή άλλου είδους εκδηλώσεων. 

ββ) Ο προγραμματισμός και η διοργάνωση αθλητικών, 
πολιτιστικών και μορφωτικών εκδηλώσεων, σεμιναρίων 
και εκθέσεων, καθώς και η υλικοτεχνική υποστήριξη 
αυτών. 

γγ) Η μέριμνα προβολής με κάθε μέσο του έργου και 
των δραστηριοτήτων του Εθνικού Χιονοδρομικού Κέ¬ 
ντρου (Ε.Χ.Κ.) και η έκδοση πληροφοριακών και στατιστι¬ 
κών εντύπων για την ενημέρωση των ενδιαφερομένων 
πολιτών και φορέων, 
β) Τμήμα Τεχνικών Υπηρεσιών 

αα) Η ευθύνη της συντήρησης των εγκαταστάσεων 
και των υπαίθριων χώρων του Εθνικού Χιονοδρομικού 
Κέντρου (Ε.Χ.Κ.) και της αντικατάστασης των φθορών, 
καθώς και η εισήγηση μελέτης για εκτέλεση έργων. 

ββ) Η ευθύνη για την, σε ετήσια βάση, πρόβλεψη των 
σχετικών αναγκών των εγκαταστάσεων του Εθνικού 
Χιονοδρομικού Κέντρου (Ε.Χ.Κ.) σε υλικά μέσα, καθώς 
και η φύλαξη αυτών, ο προϋπολογισμός των σχετικών 
δαπανών και η εισήγηση για τη διενέργεια σχετικών 
διαγωνισμών για την προμήθεια αυτών. 

γγ) Η ευθύνη για τη λειτουργία και συντήρηση των 
μηχανολογικών, υδραυλικών και ηλεκτρολογικών εγκα¬ 
ταστάσεων και δικτύων του Εθνικού Χιονοδρομικού Κέ¬ 
ντρου (Ε.Χ.Κ.). 

δδ) Η μέριμνα για την καθαριότητα των εγκαταστά¬ 
σεων και των υπαίθριων χώρων του Εθνικού Χιονο¬ 
δρομικού Κέντρου (Ε.Χ.Κ.) και η φροντίδα των χώρων 
πρασίνου αυτού. 

εε) Η εισήγηση για τη φύλαξη και ασφάλεια όλων των 
χώρων του Εθνικού Χιονοδρομικού Κέντρου (Ε.Χ.Κ.) και 
η λήψη μέτρων αποφυγής ατυχημάτων αθλουμένων, 
επισκεπτών και εργαζομένων. 

στστ) Η μέριμνα και η λήψη μέτρων για την πυρασφά¬ 
λεια των χώρων του Εθνικού Χιονοδρομικού Κέντρου 
(Ε.Χ.Κ.). 

ζζ) Η ευθύνη για την κίνηση και συντήρηση των οχημά¬ 
των που χρησιμοποιούνται για τις ανάγκες του Εθνικού 
Χιονοδρομικού Κέντρου (Ε.Χ.Κ.). 

ηη) Η ευθύνη για την τήρηση ενημερωτικών μητρώων 
για όλες τις εγκαταστάσεις και το υλικό, 
γ) Τμήμα Διοικητικού - Οικονομικού 
αα) Ο χειρισμός όλων των θεμάτων που προβλέπο- 
νται από τις ισχύουσες γενικές διατάξεις για τα νομι¬ 
κά πρόσωπα δημοσίου δικαίου ή τις ειδικές διατάξεις 
περί Εθνικών Γυμναστηρίων, που αφορούν σε θέματα 
διοίκησης, οργάνωσης, ανάπτυξης και στελέχωσης αν¬ 
θρωπίνου δυναμικού (πρόσληψη, απόλυση, υπηρεσιακές 
μεταβολές κ,λπ.), καθώς και η τήρηση των σχετικών 
υπηρεσιακών φακέλων. 

ββ) Ο έλεγχος και η παρακολούθηση, της τήρησης 
του ωραρίου εργασίας των εργαζομένων και των πάσης 
φύσεως αδειών του προσωπικού, καθώς η εξασφάλιση 
υγιεινών συνθηκών εργασίας αυτού. 

γγ) Η ευθύνη για την εφαρμογή της νομοθεσίας που 
αφορά το προσωπικό στο Εθνικό Χιονοδρομικό Κέντρο 
(Ε.Χ.Κ.) και η σχετική ενημέρωση των εργαζομένων. 

δδ) Η τήρηση των απαιτούμενων διοικητικών βιβλίων 
πρωτοκόλλου και του γενικού αρχείου αλληλογραφίας 


και των υπολοίπων εγγράφων και στοιχείων του Εθνι¬ 
κού Χιονοδρομικού Κέντρου (Ε.Χ.Κ.) και η επιμέλεια της 
καταστροφής του αρχείου, σύμφωνα με τις ισχύουσες 
διατάξεις. 

εε) Η ευθύνη για την διακίνηση και διεκπεραίωση της 
αλληλογραφίας του Εθνικού Χιονοδρομικού Κέντρου 
(Ε.Χ.Κ.), σε κάθε μορφή της, ηλεκτρονική ή μη. 

στστ) Η μέριμνα για τη λειτουργία σταθμού πρώτων 
βοηθειών και τον εφοδιασμό του με το απαραίτητο 
αναλώσιμο ή μη ιατροφαρμακευτικό υλικό και την εξα¬ 
σφάλιση υγιεινών συνθηκών εργασίας καθώς και την 
παροχή οδηγιών σχετικά με την πρόληψη ασθενειών ή 
ατυχημάτων και την αντιμετώπισή τους. 

ζζ) Η κατάρτιση του ετήσιου προϋπολογισμού, η πα¬ 
ρακολούθηση τήρησης αυτού, καθώς και η σύνταξη του 
ετήσιου οικονομικού απολογισμού του Ε.Χ.Κ.. 

ηη) Η παρακολούθηση της κίνησης των εσόδων και 
εξόδων του Ε.Χ.Κ. και η τήρηση των απαιτούμενων λο¬ 
γιστικών βιβλίων σύμφωνα με τη νομοθεσία καθώς και 
η μηνιαία ενημέρωση της Επιτροπής Διοίκησης για όλα 
τα συναφή θέματα. 

θθ) Η πληρωμή, με έκδοση επιταγών, των υλικών που 
αγοράζονται, των υπηρεσιών που παρέχονται και των 
έργων που εκτελούνται. Η μέριμνα για την καταβολή 
της μισθοδοσίας και των λοιπών παροχών στους ερ¬ 
γαζόμενους, καθώς και των ανταποδοτικών και άλλων 
τελών στους οικείους φορείς. 

ιι) Η καταβολή των ασφαλιστικών εισφορών των ερ¬ 
γαζομένων, η απόδοση του φόρου μισθωτών υπηρεσιών 
καθώς και η τήρηση των απαιτούμενων λογαριασμών 
(όπως, εφάπαξ κ.λπ.). 

ιαια) Ο προγραμματισμός των αναγκών των υπηρεσι¬ 
ών σε αναλώσιμα ή μη υλικά, όπως: έπιπλα, σκεύη, υπη¬ 
ρεσιακά έντυπα και εκδόσεις, καύσιμα θέρμανσης και 
κίνησης, είδη ένδυσης και υπόδησης όπου απαιτείται. 

ιβιβ) Η μέριμνα για την συγκρότηση και λειτουργία 
επιτροπών διεξαγωγής διαγωνισμών προμηθειών, υπη¬ 
ρεσιών και παραλαβής υλικών καθώς και η ευθύνη για 
την σύνταξη διακηρύξεων, προκηρύξεων, δημοσιεύσεων 
κ.λπ.. 

ιγιγ) Η μέριμνα για την κατάρτιση και υπογραφή δι¬ 
αφόρων συμβάσεων προμήθειας υλικών ή υπηρεσιών 
ή ανάθεσης έργων ή εκμίσθωσης χώρου, κτισμάτων ή 
κυλικείων και η ευθύνη για την παραλαβή εγγυητικών 
επιστολών ή άλλης εγγυοδοσίας για τη συμμετοχή των 
υποψηφίων στους διαγωνισμούς αυτούς. 

ιδιδ) Η ευθύνη διαφύλαξης των τίτλων κυριότητας 
κινητής και ακίνητης περιουσίας του Ε.Χ.Κ. και η παρα¬ 
κολούθηση αυτής, με καταγραφή, φύλαξη και διαχείριση 
κάθε είδους υλικού. 

Άρθρο 8 

Θέσεις Προσωπικού 

1. Οι θέσεις του μονίμου προσωπικού του Εθνικού 
Χιονοδρομικού Κέντρου Σελίου ανέρχονται σε είκοσι 
πέντε (25) και διακρίνονται κατά κατηγορία και κλάδο, 
ως εξής: 

α) Κατηγορία Πανεπιστημιακής Εκπαίδευσης (ΠΕ) 
Κλάδος ΠΕ Διοικητικός-Οικονομικός, θέσεις δύο (2) 
Κλάδος ΠΕ Πτυχιούχων Φυσικής 
Αγωγής, θέση μία (1) 

Κλάδος ΠΕ Μηχανικών, θέση μία (1) 

β) Κατηγορία Τεχνολογικής Εκπαίδευσης (ΤΕ) 
Κλάδος ΤΕ Διοικητικός-Λογιστικός, θέση μία (1) 
Κλάδος ΤΕ Μηχανικών, θέση μία (1) 

Κλάδος ΤΕ Νοσηλευτών, θέση μία (1) 

γ) Κατηγορία Δευτεροβάθμιας Εκπαίδευσης (ΔΕ) 
Κλάδος ΔΕ Διοικητικών Γραμματέων, θέσεις δύο (2) 
Κλάδος ΔΕ Τεχνικών, θέσεις έντεκα (11) 

Κλάδος ΔΕ Οδηγών, θέσεις δύο (2) 

δ) Κατηγορία Υποχρεωτικής Εκπαίδευσης (ΥΕ) 
Κλάδος ΥΕ Γ ενικών Καθηκόντων, θέσεις τρεις (3). 

2. Οι θέσεις του μονίμου προσωπικού του Εθνικού Χι¬ 
ονοδρομικού Κέντρου Βασιλίτσας ανέρχονται σε είκοσι 
δύο (22) και διακρίνονται κατά κατηγορία και κλάδο, 
ως εξής: 

α) Κατηγορία Πανεπιστημιακής Εκπαίδευσης (ΠΕ) 
Κλάδος ΠΕ Διοικητικός-Οικονομικός, θέσεις δύο (2) 
Κλάδος ΠΕ Πτυχιούχων 

Φυσικής Αγωγής, θέση μία (1) 

Κλάδος ΠΕ Μηχανικών, θέση μία (1) 

Κλάδος ΠΕ Γεωτεχνικών, θέση μία (1) 

β) Κατηγορία Τεχνολογικής Εκπαίδευσης (ΤΕ) 
Κλάδος ΤΕ Διοικητικός-Λογιστικός, θέση μία (1) 

Κλάδος ΤΕ Μηχανικών, θέση μία (1) 

Κλάδος ΤΕ Νοσηλευτών, θέση μία (1) 

γ) Κατηγορία Δευτεροβάθμιας Εκπαίδευσης (ΔΕ) 
Κλάδος ΔΕ Διοικητικών Γ ραμματέων, θέση μία (1) 
Κλάδος ΔΕ Τ εχνικών, θέσεις έντεκα (11) 

Κλάδος ΔΕ Οδηγών, θέση μία (1) 

δ) Κατηγορία Υποχρεωτικής Εκπαίδευσης (ΥΕ) 
Κλάδος ΥΕ Γ ενικών Καθηκόντων, θέση μία (1). 

3. Προσόντα διορισμού στις ανωτέρω θέσεις είναι τα 
προβλεπόμενα στο π.δ. 50/2001 «Καθορισμός προσόντων 
διορισμού σε θέσεις φορέων του δημόσιου τομέα» (ΦΕΚ 
39 Α'), όπως τροποποιήθηκε και ισχύει. 

Άρθρο 9 

Προϊστάμενοι Υπηρεσιών 

1. Στη Διεύθυνση Υποστήριξης Αθλητισμού του Ε.Χ.Κ. 
Σελίου και του Ε.Χ.Κ. Βασιλίτσας πρόΐσταται υπάλληλος 
όλων των κλάδων της κατηγορίας ΠΕ. 

2. Στα Τμήματα της ως άνω Διεύθυνσης προΐστανται 
υπάλληλοι ως εξής: 

Στο Τμήμα Αθλητικών και Πολιτιστικών Δραστηριο¬ 
τήτων πρόΐσταται υπάλληλος του Κλάδου ΠΕ Πτυχιού¬ 
χων Φυσικής Αγωγής. Στο Τμήμα Τεχνικών Υπηρεσιών 
πρόΐσταται υπάλληλος του Κλάδου ΠΕ Μηχανικών. Στο 
Τμήμα Διοικητικού-Οικονομικού πρόΐσταται υπάλληλος 
του Κλάδου ΠΕ Διοικητικού-Οικονομικού. 

3. Σε περίπτωση που δεν υπάρχουν υπάλληλοι της 
κατηγορίας ΠΕ, είναι δυνατόν να πρόΐσταται υπάλλη¬ 
λος των κλάδων της κατηγορίας ΤΕ και εφόσον δεν 
είναι δυνατή η πλήρωση των θέσεων προϊστάμενων από 
υπαλλήλους των κατηγοριών ΠΕ και ΤΕ, είναι δυνατόν 
να πρόΐσταται υπάλληλος των κλάδων της κατηγορίας 
ΔΕ. 

Άρθρο 10 

Καθήκοντα και αρμοδιότητες 
του Προϊσταμένου Διεύθυνσης 

Ο Προϊστάμενος Διεύθυνσης του Εθνικού Χιονοδρο¬ 
μικού Κέντρου έχει τις αρμοδιότητες που προβλέπει το 


παρόν και ο Κανονισμός Εσωτερικής Λειτουργίας του 
Ε.Χ.Κ., ιδίως δε: 

α) Ενημερώνει την Επιτροπή Διοίκησης (Ε.Δ.), για όλα 
τα θέματα που αφορούν το Ε.Χ.Κ. και μεριμνά για την 
έγκαιρη υλοποίηση των αποφάσεων της Ε.Δ.. 

β) Εισηγείται στην Επιτροπή Διοίκησης για τη στελέ- 
χωση των Τμημάτων του Ε.Χ.Κ. με προσωπικό, καθώς και 
για την υλοποίηση και αξιολόγηση των προγραμμάτων 
αθλητισμού. 

γ) Συντονίζει τη λειτουργία και εποπτεύει τα Τ μήματα 
του Ε.Χ.Κ. και τις εγκαταστάσεις αυτού και μεριμνά 
για την πιστή εφαρμογή του Κανονισμού Λειτουργίας 
του. 

δ) Ενημερώνει την Επιτροπή Διοίκησης για τις ελ¬ 
λείψεις σε αθλητικό εξοπλισμό, τεχνικά μέσα και είδη 
συντήρησης και καθαριότητας των εγκαταστάσεων και 
χώρων του Ε.Χ.Κ. και εισηγείται για τις αναγκαίες προ¬ 
μήθειες υλικών και υπηρεσιών. 

ε) Μετά από συνεργασία με τα αρμόδια Τμήματα και 
τους αθλητικούς φορείς, εισηγείται στην Επιτροπή Δι¬ 
οίκησης την έκδοση του προγράμματος λειτουργίας 
των αθλητικών χώρων, τον καθορισμό των προπονή¬ 
σεων των ομάδων των αθλητικών σωματείων και την 
παραχώρηση των εγκαταστάσεων για την διεξαγωγή 
αθλητικών, ψυχαγωγικών, πολιτιστικών ή άλλου είδους 
συναφών εκδηλώσεων. 

στ) Μεριμνά για την εξασφάλιση μέσων και διαδικα¬ 
σιών αντιμετώπισης ατυχήματος μέσα στους χώρους 
του Εθνικού Χιονοδρομικού Κέντρου (Ε.Χ.Κ.). 

ζ) Εγκρίνει τις άδειες του προσωπικού και εισηγείται 
τα σχετικά προγράμματα εργασιών για την εύρυθμη λει¬ 
τουργία του Εθνικού Χιονοδρομικού Κέντρου (Ε.Χ.Κ.). 

η) Εισηγείται στην Επιτροπή Διοίκησης και για κάθε 
άλλο θέμα που αφορά το Εθνικό Χιονοδρομικό Κέντρο 
(Ε.Χ.Κ.) και μπορεί μετά από άδεια της Επιτροπής να 
παρακολουθεί τις συνεδριάσεις αυτής, χωρίς δικαίωμα 
ψήφου. 

Άρθρο 11 

1. Τα Εθνικά Χιονοδρομικά Κέντρα (Ε.Χ.Κ.) Σελίου και 
Βασιλίτσας δύνανται, με απόφαση της Επιτροπής Δι¬ 
οίκησης, να προσλαμβάνουν με σύμβαση έργου Ιατρό, 
με ειδικότητα κατά προτεραιότητα, Γενικής Ιατρικής, 
σύμφωνα με τις ισχύουσες κάθε φορά διατάξεις. 

2. Τα Εθνικά Χιονοδρομικά Κέντρα (Ε.Χ.Κ.) Σελίου και 
Βασιλίτσας για τις αυξημένες ανάγκες λειτουργίας τους, 
κατά τη χειμερινή περίοδο (μήνες Νοέμβριο-Απρίλιο), 
δύνανται να προσλαμβάνουν προσωπικό, μέχρι δεκα¬ 
πέντε (15) άτομα, με σχέση εργασίας ιδιωτικού δικαίου 
ορισμένου χρόνου, διαφόρων ειδικοτήτων, για την κά¬ 
λυψη εποχικών αναγκών, σύμφωνα με το άρθρο 21 του 
ν. 2190/1994, όπως ισχύει. 

3. Για την εξυπηρέτηση των αυξημένων αναγκών των 
Εθνικών Χιονοδρομικών Κέντρων (Ε.Χ.Κ.), κατά τη χειμε¬ 
ρινή περίοδο, επιτρέπεται η λειτουργία και η απασχόλη¬ 
ση του αναγκαίου προσωπικού τους όλες τις ημέρες του 
μήνα, σε δωδεκάωρη (12ωρη) ή εικοσιτετράωρη (24ωρη) 
βάση, για ορισμένο ή αόριστο χρονικό διάστημα. 

4. Η πρόσληψη του προσωπικού πραγματοποιείται 
σύμφωνα με τις διατάξεις του ν. 2190/1994, όπως, κάθε 
φορά ισχύει. 

5. Για την υπηρεσιακή κατάσταση και εξέλιξη του 

προσωπικού εφαρμόζονται οι οικείες διατάξεις του 
Υπαλληλικού Κώδικα. 

6. Με απόφαση της Επιτροπής Διοίκησης, το μόνι¬ 
μο προσωπικό που υπηρετεί στο Εθνικό Χιονοδρομι¬ 
κό Κέντρο Σελίου κατατάσσεται σε οργανικές θέσεις, 
αντίστοιχες κατά κατηγορία και κλάδο με αυτές που 
κατείχε κατά την δημοσίευση του παρόντος. 

7. Από τις οργανικές θέσεις του τακτικού προσωπικού 
του Ε.Χ.Κ. δεν πληρούται αριθμός ίσος με τους υπηρε- 
τούντες κάθε φορά σε προσωρινές (προσωποπαγείς 
θέσεις), αντίστοιχης κατηγορίας και κλάδου. 

8. Με απόφαση της Επιτροπής Διοίκησης, χορηγούνται 
τα αναγκαία κάθε φορά είδη ρουχισμού και υπόδησης 
στο προσωπικό που ασκεί χειρονακτική εργασία (κη¬ 
πουροί καθαριστές, συντηρητές κ.λπ.). 

9. Με απόφαση του αρμόδιου για τον αθλητισμό Υπουρ¬ 


γού και μετά από πρόταση της Επιτροπής Διοίκησης, 
μπορεί να εκδίδεται Εσωτερικός Κανονισμός Λειτουργίας 
του Εθνικού Χιονοδρομικού Κέντρου (Ε.Χ.Κ.), ο οποίος 
δύναται να τροποποιείται με την ίδια διαδικασία. 

10. Τα έξοδα μισθοδοσίας και τα λειτουργικά έξοδα 
που προκύπτουν από τις διατάξεις του παρόντος π.δ/ 
τος βαρύνουν εξ ολοκλήρου τον Ειδικό Λογαριασμό 
που συστάθηκε στην Τράπεζα της Ελλάδος μετά την 
μετοχοποίηση του ΟΠΑΠ (ν. 2843/2000). 

Άρθρο 12 

Προσαρτάται και αποτελεί αναπόσπαστο τμήμα του 
παρόντος διατάγματος το Παράρτημα Σύνθεσης Υπηρε¬ 
σιακών Μονάδων (Π.Σ.Υ.Μ.) σε θέσεις προσωπικού Εθνι¬ 
κού Χιονοδρομικού Κέντρου (Ε.Χ.Κ.) Σελίου και Εθνικού 
Χιονοδρομικού Κέντρου (Ε.Χ.Κ.) Βασιλίτσας. 


ΠΑΡΑΡΤΗΜΑ ΣΥΝΘΕΣΗΣ ΥΠΗΡΕΣΙΑΚΩΝ ΜΟΝΑΔΩΝ (Π.Σ.Υ.Μ.) 
ΣΕ ΘΕΣΕΙΣ ΠΡΟΣΩΠΙΚΟΥ 
ΕΘΝΙΚΟΥ ΧΙΟΝΟΔΡΟΜΙΚΟΥ ΚΕΝΤΡΟΥ ΣΕΛΙΟΥ 


ΟΡΓΑΝΙΚΕΣ ΜΟΝΑΔΕΣ 
Δ/ΝΣΗ ΥΠΟΣΤΗΡΙΞΗΣ 

Π.Ε. 

Τ.Ε. 

Δ.Ε. 

Υ.Ε. 

ΑΘΛΗΤΙΣΜΟΥ 





ΤΜΗΜΑ ΑΘΛΗΤΙΚΩΝ ΚΑΙ 

ΦΥΣΙΚΗΣ 


ΤΕΧΝΙΚΩΝ 


ΠΟΛΙΤΙΣΤΙΚΩΝ 

ΑΓΩΓΗΣ 




ΔΡΑΣΤΗΡΙΟΤΗΤΩΝ 

1 

- 

2 


ΤΜΗΜΑ 

ΤΕΧΝΙΚΩΝ ΥΠΗΡΕΣΙΩΝ 

ΜΗΧΑΝΙΚΩΝ 

1 

ΜΗΧΑΝΙΚΩΝ 

1 

ΤΕΧΝΙΚΩΝ 

9 

ΓΕΝΙΚΩΝ 

ΚΑΘΗΚΟΝΤΩΝ 

3 


ΔΙΟΙΚΗΤΙΚΟΥ 

ΔΙΟΙΚΗΤΙΚΟΣ 

ΔΙΟΙΚΗΤΙΚΩΝ 


ΤΜΗΜΑ 

ΟΙΚΟΝΟΜΙΚΟΥ 

ΛΟΓΙΣΤΙΚΟΣ 

ΓΡΑΜΜΑΤΕΩΝ 


ΔΙΟΙΚΗΤΙΚΟΥ 

2 

1 

2 


ΟΙΚΟΝΟΜΙΚΟΥ 


ΝΟΣΗΛΕΥΤΩΝ 

ΟΔΗΓΩΝ 




1 

2 



ΠΑΡΑΡΤΗΜΑ ΣΥΝΘΕΣΗΣ ΥΠΗΡΕΣΙΑΚΩΝ ΜΟΝΑΔΩΝ (Π.Σ.Υ.Μ.) 
ΣΕ ΘΕΣΕΙΣ ΠΡΟΣΩΠΙΚΟΥ 

ΕΘΝΙΚΟΥ ΧΙΟΝΟΔΡΟΜΙΚΟΥ ΚΕΝΤΡΟΥ ΒΑΣΙΛΙΤΣΑΣ 


ΟΡΓΑΝΙΚΕΣ ΜΟΝΑΔΕΣ 
Δ/ΝΣΗ ΥΠΟΣΤΗΡΙΞΗΣ 
ΑΘΛΗΤΙΣΜΟΥ 

Π.Ε. 

Τ.Ε. 

Δ.Ε. 

Υ.Ε. 

ΤΜΗΜΑ ΑΘΛΗΤΙΚΩΝ ΚΑΙ 
ΠΟΛΙΤΙΣΤΙΚΩΝ 
ΔΡΑΣΤΗΡΙΟΤΗΤΩΝ 

ΦΥΣΙΚΗΣ 

ΑΓΩΓΗΣ 

1 


ΤΕΧΝΙΚΩΝ 

2 



ΜΗΧΑΝΙΚΩΝ 

ΜΗΧΑΝΙΚΩΝ 

ΤΕΧΝΙΚΩΝ 

ΕΡΓΑΤΩΝ 

ΓΕΝΙΚΩΝ 

ΤΜΗΜΑ 

ΤΕΧΝΙΚΩΝ ΥΠΗΡΕΣΙΩΝ 

1 

1 

9 

ΚΑΘΗΚΟΝΤΩΝ 

1 


ΓΕΩΤΕΧΝΙΚΩΝ 

1 




ΤΜΗΜΑ 

ΔΙΟΙΚΗΤΙΚΟΥ 

ΟΙΚΟΝΟΜΙΚΟΥ 

ΔΙΟΙΚΗΤΙΚΟΣ 

ΛΟΓΙΣΤΙΚΟΣ 

ΔΙΟΙΚΗΤΙΚΩΝ 

ΓΡΑΜΜΑΤΕΩΝ 


ΔΙΟΙΚΗΤΙΚΟΥ 

2 

1 

1 


ΟΙΚΟΝΟΜΙΚΟΥ 


ΝΟΣΗΛΕΥΤΩΝ 

1 

ΟΔΗΓΩΝ 

1 

Άρθρο 13 
Έναρξη ισχύος 

Το διάταγμα αυτό ισχύει από τη δημοσίευσή του στην Εφημερίδα της Κυβερνήσεως. 

Στον αρμόδιο για τον Αθλητισμό Υφυπουργό Πολιτισμού αναθέτουμε τη δημοσίευση και εκτέλεση του δια¬ 
τάγματος αυτού. 

Αθήνα, 6 Οκτωβρίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΠΟΛΙΤΙΣΜΟΥ 

ΓΕΩΡΓΙΟΣ ΟΡΦΑΝΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ί ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ -Διοικητήριο 

(2410) 597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ -Κόρινθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 συιΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυτο ανά σελίδα. 

Σε μορφή 00: 


Τεύχος 

Περίοδος 

ΕυΒΟ 

Τεύχος 

Περίοδος 

ΕϋΒΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β' 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή ού-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 βυτο προσαυξανόμενη κατά 1 ουτο ανά 50 
σελίδες. 

• Η τιμή πώλησης σε μορφή οό-τοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευΐΌ ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (οχ: 210 - 4071010 ίηΐβτηβΐ: Ι)Ι1ρ://νννννν.β1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙπΙβγπβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεταιπέραντου ποσού 
της ετήσιας συνδρομής έτους 2006, κατά 40 θυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβπιβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά ασά Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απύ την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΕΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Μΐΐρι/Ζνννννν.βΐ.ίΐΓ - 0 -ΓησίΙ: νν&Ι)ΐτΐ35ί0τ@8ΐ.[ΐι 


































